Lidt senere i 2011 oprettede Sporvejsmuseet en busrute mellem Sporvejsmuseet og [[Borup Station]] til erstatning for den almindelige buslinje 249, der blev nedlagt i 2009.<ref name="Christensen 21-22">Christensen og Hørsted, s. 21-22.</ref> Sporvejsmuseet havde oprindeligt fået busbetjening 2. august 1980, efter at linje 247 mellem Hvalsø Station og Borup Station var blevet oprettet i forbindelse med etableringen af [[Vestsjællands Trafikselskab]] dagen før.<ref name="Carstensen 21" /><ref>''Vestsjællands Trafikselskab / Sporvejsmuseet'' af Ole Emil Malmstrøm. BYtrafik 3/1980, s. 99-100.</ref> Ved en ændring af linjenettet 28. maj 1989 blev betjeningen af Sporvejsmuseet overtaget af linje 248, der blev forlænget dertil fra Borup Station i weekender, sommer- og efterårsferierne.<ref>''VT - Ændringer af VT-ruter pr. 28.95.89'', Busfronten 54/1989, s. 4.</ref><ref>''HT 111-987'', køreplan gyldig fra 28. maj 1989. Hovedstadsområdets Trafikselskab. S. 324-327.</ref> 23. maj 1993 blev kørslen mellem Sporvejsmuseet og Borup Station udskilt som linje 249. Den fortsatte så, indtil den blev nedlagt 13. december 2009, da den var stærkt underskudsgivende.<ref>''Sporvejsmuseet Skjoldenæsholm Årsberetning 32. driftsår, 2009'' under redaktion af Per Søegaard. Sporvejshistorisk Selskab, 2010. S. 2, 7.</ref> Efter en sæson uden direkte busforbindelse begyndte Sporvejsmuseet så selv at køre til Borup Station i tilslutning til regionaltog på udvalgte dage fra 28. maj 2011.<ref>''Nyt fra Sporvejsmuseet'' af Svend Christensen. BYtrafik 3/2011, s. 99-100.</ref> På den nye rute blev der desuden blevet kørt ekstra i forbindelse med [[Østsjællandske Jernbaneklub]]s veterantog ved forskellige lejligheder fra 2013, herunder ved julearrangementerne i 2016 og 2017.<ref name="Christensen 40">Christensen og Søegaard (2015), s. 40.</ref><ref name="Krog 2017">Krog (2017), s. 29-31.</ref><ref>Krog (2018), s. 29-30.</ref>
Bygninger,_konstruktioner_og_anlæg